open-index/open-wikipedia-markdown huggingface dataset:
Ferenc Szász (redaktoro)

**SZÁSZ Ferenc** [sa:s], szövérdi estas hungara fakverkisto pri agrikulturo, redaktoro. Li naskiĝis en Kissármás la 13-an de februaro 1893 kaj mortis en Kluĵo la 2-an de junio 1944. Li estis la filo István Szász kaj la pli aĝa frato de István Szász.

## Kariero
Ferenc Szász diplomitiĝis en Kluĵo, doktoriĝis pri ŝtatscienco en Segedo. Li estis afergvidanta prezidanto de sekcio de Kluĵo de OrMaP, administranto de Reformita Kongregacio de Kluĵo; ano de elektitularo EMGE kaj EME de direktorarkonsilantaro de Transyl­vania Bank kaj Ligo de Kreditkooperativoj. 

## Fonto
*Romániai magyar irodalmi lexikon 

Kategorio:Rumanujaj hungaraj agronomoj
Kategorio:Rumanujaj hungaraj redaktoroj
György Lőrinczy

**György Lőrinczy** [djordj lOrinci], laŭ hungarlingve kutima nomordo **Lőrinczy György** estis hungara verkisto, membro de Societo Petőfi, membro de Societo Kisfaludy.

György Lőrinczy naskiĝis la  1860 en Nagykálló. Li mortis la  1941 en Budapeŝto.

## Biografio 
György Lőrinczy frekventis mezlernejojn en Rimaszombat, Eperjes, Sárospatak, universitaton en Budapeŝto. Inter 1883-1895 li laboris en ŝparkaso de Rimaszombat, dume li verkadis por la loka gazeto kaj li redaktis periodaĵon *Gömör-Kishont*. En 1927 li ricevis premion de Societo Petőfi, sed li partoprenis en redaktado de enciklopedioj.

## Verkaro (elekto) 
* *Nefelejts. Erzsike emléke* 1888 poemaro
* *Kis falum* (Mia vilaĝeto) 1898 porinfana legolibro
* *Fekete rózsák* (Nigraj rozoj) 1912
* *A kék ember meg egyéb novellák* (La blua homo kaj ceteraj noveloj) 1918
* *Az öreg pandúr* (La maljuna ĝendarmo) 1921 romano
* *Az álmodó Bükk* (La sonĝanta Bükk) 1925 priskribo de la montaro
* *Mesél a falu* (La vilaĝo fabelas) 1938 noveloj

## Fontoj 
* Hungarlingva Vikipedio
* hungare
* http://mek.oszk.hu/03600/03630/html/l/l14398
* hungare kun foto

Kategorio:Hungaraj verkistoj
Ferenc Szász (1880)

**SZÁSZ Ferenc** [sa:s], szövérdi estas hungara fakverkisto pri agrikulturo. Li naskiĝis en Pusztakamarás la 11-an de marto 1880 kaj mortis en Kluĵo la 1-an de septembro 1948. 

## Kariero
Ferenc Szász diplomitiĝis en Magyaróvár, li fariĝis universitata asistanto en la Agrikultura Akademio de Kluĵo. li estis ano de direktorarelektitularo de Erdélyi Gazdasági Egylet.

## Fonto
*Romániai magyar irodalmi lexikon 

Kategorio:Rumanujaj hungaraj agronomoj
Ignác Nagy

**Ignác NAGY** [nadj], laŭ hungarlingve kutima nomordo **Nagy Ignác** estis hungara verkisto, redaktoro, ĵurnalisto, tradukisto, dramisto, membro korespondanta de Hungara Scienca Akademio, membro de Societo Kisfaludy.

Ignác Nagy naskiĝis la  1810 en Keszthely. Li mortis la  1854 en Pest (urbo).

## Biografio 
Ignác Nagy frekventis mezlernejojn en Gyöngyös, Újvidék, Baja, Pécs, Buda, universitaton en urbo Pest. Komence li interesiĝis pri la germana lingvo, poste elektis la hungaran. En 1831 li eklaboris. Post 2 jaroj li edziĝis spite la patran konsilon. Post la liberecbatalo en 1849 li ricevis permeson por krei revuon Hölgyfutár, dume li verkadis en aliaj gazetoj.

## Verkaro (elekto) 
* *Egyesüljünk* (Ni unuiĝu) 1839 - komedio
* *Uracsok, arszlánnők* - elekto el liaj verkoj 1980
* *Hajdan és most* (Iam kaj nun) 1845
* *Nagy Ignácz vígjátékai* (Komedioj de Ignác Nagy) 1852

## Liaj tradukaĵoj (elekto) 
* Victor Hugo: *Ruy Blas* 1839
* Victor Hugo: *Koro kaj trono* 1841
* Eugene Scribe: *Glaso da akvo* 1841
* Friedrich Schiller: *Fiesko* 1843
* Juliusz Słowacki: *Mazeppa* 1847

## Fontoj 
* Hungarlingva Vikipedio
* biografio hungare
* biografio kun foto

Kategorio:Hungaraj verkistoj
Kategorio:Hungaraj redaktoroj
Kategorio:Hungaraj tradukistoj
Kategorio:Hungaraj ĵurnalistoj
Kategorio:Hungaraj dramistoj
Kategorio:Hungaraj akademianoj
Ekzemplo

**Ekzemplo** laŭ esperantlingvaj vortaroj kiel PIV aŭ Reta Vortaro estas "aparta okazo de pli ĝenerala afero".

Konkrete povas temi pri:

* aparta ago aŭ sinteno konsiderata kiel imiteblaĵo 
** modelaj uzoj: "ekzemplo proponas sed ne ordonas"; "mian proponon mi prezentis nur kiel ekzemplon"; "sekvi ekzemplon"; "doni bonan ekzemplon de humileco"; "li fariĝis instrua ekzemplo en la buŝo de la saĝuloj"), 
* afero prezentata kiel konfirmo por iu aserto aŭ okazo
** modelaj uzoj: "tiu krimo estas ekzemplo de sovaĝa krueleco", "estas sen ekzemplo", aŭ
* tekstero, kiun oni citas por konfirmi gramatikan aŭ filologian klarigon
** modela uzo: "la utileco de vortaro kuŝas grandparte en la ekzemploj". 

## Vidu ankaŭ 
* kazo, okazo kaj ekzemplero.

## Notoj 
Kategorio:Retoriko
DV

La literkombino **DV** havas plurajn signifojn. Interalie ĝi uziĝas jene:
* **dv** estas laŭ normo ISO 639 lingva kodo de la mahla lingvo, ankaŭ nomata diveha aŭ maldiva.
* Majuskle, **DV** estas kodo de la filmregistra formato *Digital Video*.
* En la sistemo de romiaj ciferoj, la kombino DV signas la numeron 505.
6814 Steffl

'*6814 *Steffl'''* estas asteroido de la asteroida zono, malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de la usona astronomo *Andrew J. Steffl*  de la *Southwest Research Institute'' en Boulder (Koloradio). En julio 2005, li sendepende malkovris la duan kaj trian satelitojn de Plutono per la kosmoteleskopo Hubble.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1979
Laikarbo

eta|250px|Oficiala emblemo de la kampanjo *La Laikarbo*
**Laikarbo** estas arbo, kiu estas kutime plantita en Francio, iom en la maniero de la revoluciaj liberarboj, ĝenerale de urbestraro, kadre de oficiala memorfesto.

Oni plantas liberarbon kiel rememorigilo de la leĝo de apartigo de la Eklezioj disde la Franca Ŝtato (9-an de decembro 1905), kaj kiel stimulilo de la nocio de laikeco.

## Bildaro 

File:Aiglepierre arbre de la laicite 1.jpg|Laikarbo de Aiglepierre(Jura)
File:Fresnes Parc Andre Villette 11.jpg|Laikarbo de Fresnes(Val-de-Marne)
File:Arbre de la Laïcité de Visker (Hautes-Pyrénées, France).JPG|Laikarbo de Visker(Altaj Pireneoj)

## Vidu ankaŭ 
* Liberarbo

## Referencoj 
Kategorio:Simboloj
Kategorio:Arboj
6816 Barbcohen

'*6816 *Barbcohen'''* estas asteroido de la asteroida zono, malkovrita la  de la astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en honoro de la usona planedologino *Barbara A. Cohen''  de la Universitato de Nov-Meksikio. Ŝia laboro pri la ŝtonoj fanditaj kaj frakasitaj pro alfrapo en la  alportis gravajn indikojn pri la hipotezo de la Granda Malfrua Bombado sur Luno.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981
Gyula Kornis

**Gyula KORNIS** [djula korniŝ], laŭ hungarlingve kutima nomordo **Kornis Gyula** estis hungara filozofo, politikisto, piaristo, pedagogo, membro kaj prezidento de Hungara Scienca Akademio, membro de Societo Kisfaludy, membro de Societo Petőfi.

Gyula Kornis naskiĝis kiel *Kremer Gyula* la  1885 en Vác. Li mortis la  1958 en Budapeŝto.

## Biografio 
Gyula Kornis frekventis gimnaziojn en Vác kaj Kecskemét, universitatojn en Budapeŝto kaj Lejpcigo, poste li plulernis en Oxford. Li iĝis pastro en 1908, poste li ekinstruis en gimnazio en Budapeŝto, ekde 1914 en universitato de Pozsony, ekde 1920 en universitato de Budapeŝto. Inter 1927–1931 li estis vicministro, inter 1931–1939 li estis parlamentano, eĉ parlamentestro. Li ofte kontribuis en Athenaeum (revuo). Li estis arestita de Gestapo kaj de Ruĝa Armeo. Li emeritiĝis en 1948, poste en 1951 li deportiĝis al Poroszló. Li ricevis premion en 1930.

## Verkaro (elekto) 
* *Elemi pszichológiai kísérletek* (Bazaj psikologiaj eksperimentoj) 1911
* *Történetfilozófia* (Historiofilozifio) 1924
* *Kultúra és nemzet* (Kulturo kaj nacio) 1930
* *Ungarische Kulturideale 1777–1848* 1930
* *Education in Hungary* 1932
* *Széchenyi István és a magyar költészet* (István Széchenyi kaj la hungara poezio) 1941
* *Friedrich Nietzsche és Petőfi* (Friedrich Nietzsche kaj Petőfi) 1942
* diversaj redaktaĵoj

## Fontoj 
* Hungarlingva Vikipedio
* http://www.ogyk.hu/e-konyvt/mpgy/alm/al935_40/300.htm

Kategorio:Hungaraj politikistoj
Kategorio:Hungaraj filozofoj
Kategorio:Hungaraj akademianoj
Kategorio:Hungaraj parlamentestroj
Ferenc Szász (1903)

**SZÁSZ Ferenc** [sa:s], szövérdi estis hungara fakverkisto pri agrikulturo. Li naskiĝis en Magyarbükkös la 1-an de aŭgusto 1903 kaj mortis en Kranzberg la 3-an de aprilo 1995. 

## Kariero
Ferenc Szász komencis siajn studojn en Ekonomia Akademio de Kluĵo kaj li finis kiel senfrekventulo post 1919. En la 1930-aj jaroj li estis regiona inspektisto de EMGE, poste elektitularano, konsilanto de Reformita Diocezo de Kluĵo, post la Vienaj arbitracioj senpera kunlaboranto de Pál Szász. Dum tiu periodo li plurfoje estis antaŭ milittribunalo pro defendo de agrikulturistoj. Post 1944 li instruis ĝis sia pensiuliĝo; post 1989 li translokiĝis al sia filino en Germanion. 

## Fonto
*Romániai magyar irodalmi lexikon 

Kategorio:Rumanujaj hungaraj agronomoj
6849 Doloreshuerta

'*6849 *Doloreshuerta'''* estas tre malgranda kaj treege hela asteroido de la asteroida zono, malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras Dolores Clara Fernández Huerta, meksikan-usonan gvidantinon pri civilrajtoj. Ŝi kun-fondis la *National Farmworkers Association'', kiu gajnis signifajn protektojn por la agrikulturaj laboristoj. Ŝi gajnis multenombrajn premiojn pro tiu laboro, inklude la prezidentan medalon de libereco en 2012.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1979
Avesta lingvo

La **avesta lingvo** (ankaŭ konata kiel **zenda** aŭ *zend*) estas orienta irana lingvo, parenca al la malnovpersa, apartenanta al la familio de la hindeŭropaj lingvoj, en kiu estis verkita la Avesto aŭ la sankta libro de la Zaratuŝtrismo. Ĝi estis uzita en la antikva Persio

## Ĝeneralaj karakteristikoj 
La avestlingvaj vortoj povas aparteni al tri genroj: maskuleno, femineno kaj neŭtro. Koncerne la numero, la vortoj povas aparteni al la singularo, dunombro aŭ pluralo. Ĝi estas sinteza lingvo: la substantivoj estas deklinaciitaj en sep kazoj (nominativo, akuzativo, instrumentalo, dativo, ablativo, lokativo kaj genitivo).

La avesta alfabeto estas evoluo de la malfrua pahlavia skribo, kiu mem devenas de la aramea alfabeto. Ĝia nomo estas *Din Dabiri*. Tiu alfabeto por ĉiuj vokaloj kaj konsonantoj havas apartan klaran literon kaj skribiĝas de dekstre al maldekstre.

## Vidu ankaŭ 
* Veda Sanskrito

## Tradukfonto 
Kategorio:Irana lingvaro
Kategorio:Mortintaj lingvoj de Azio
Pau Casals

**Pau CASALS i DEFILLÓ** (1876, El Vendrell-1973, San Juan) estis kataluna violonĉelisto kaj orkestrestro de la 20-a jarcento, je internacia rekono.

## Biografio 
Li naskiĝis en El Vendrell, provinco de Taragono (Katalunio), la 29-an de decembro 1876. Ekde de sia infaneco montris grandan sentivecon pri la muziko. Lia patro, ankaŭ muzikisto, donis al li la unuajn muzikajn konojn, kiujn Pau Casals ampleksigis per siaj studoj en Barcelono kaj Madrido. Kiam li nur estis 23-a jara jam komencis sian muzikan karieron. Li ludis en la plej bonaj aŭditorioj de la mondo. Kiel interpretisto, li alportis eblecojn de novaj teknikoj. Kiel orkestrestro, li serĉis la profundan esprimon kaj la muzikan esencon, kiun li atingis pere de la violonĉelo. Krome Pau Casals estis profesoro kaj bona komponisto, el liaj muzikaj verkoj estis menciinda “El Pesebre” ("La Kripo", litera traduko), kiu fariĝis tutmonde vera kanto al la paco.

La finiĝo de la Intercivitana Milito devigis lin ekziliĝi, kaj rezidis unue, en Prada de Conflent (Francio) kaj poste en San Juan de Puerto Rico. Paralele al lia eksterordinara muzika agado, ĉiam estis nelacigebla defendanto de la paco kaj libereco. Liaj multaj koncertoj solidaraj, siaj humanaj implikoj kaj la diversaj muzikaj intervenoj en la Unuiĝintaj Nacioj, karakterizigis lin kiel homo de paco.

Pau Casals mortis en 1973, 96-jaraĝa en San Juan de Puerto Rico. Nune liaj korpo-restaĵoj ripozas en la tombejo de El Vendrell. En Sant Salvador (municipo El Vendrell) troviĝas la muzeo de Pau Casals, tre ofte vizitata.

Kategorio:Hispanaj muzikistoj
Kategorio:Kulturo de Katalunio
-op-

La esperantlingva sufikso "-op-" aldonatas al vortradikoj por indiki "grupon kun certa nombro da membroj". La afikso uzeblas nur ĉe nombrovortoj kaj similsignifaj vortoj. Tio, kio staras antaŭ la afikso, ĉiam montras, kiom da membroj estas en la grupo:

* unu → unuopa = sola, rigardata aparte
* du → duopo = grupo de du, paro
* dek → dekope = en grupo kun dek membroj, en grupoj po dek

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -op-

Kategorio:Sufiksoj en Esperanto
Andor Kozma

**Andor KOZMA,** laŭ hungarlingve kutima nomordo **Kozma Andor** estis hungara tradukisto, poeto, ĵurnalisto, membro de Hungara Scienca Akademio, membro de Societo Kisfaludy. Li uzis la pseŭdonimojn *Koboz*, *Andronicus*.
eta|Andor Kozma
Andor Kozma naskiĝis la  1861 en Marcali. Li mortis la  1933 en Budapeŝto.

## Biografio 
Andor Kozma frekventis mezlernejojn en Pápa, Felsőlövő, Budapeŝto, universitaton en Budapeŝto inter 1958-1963. Post lernado li soldatiĝis akirinta rangon oficiro. En 1885 li eklaboris en asekura societo, sed li ankaŭ verkadis por diversaj periodaĵoj revuoj, ekzemple Erdélyi Barázda. En 1910 li estis deputito parlamenta. Tiutempe li strebis por poezio de Endre Ady. Post la revolucioj li verkadis malofte.

## Verkaro (elekto) 
* *A tegnap és a ma* (La hieraŭ kaj la hodiaŭo) - poemaro - 1889 resume en tri eldonoj
* *Versek* (Poemoj) 1893
* *Gyulai Pál, az ember és a költő* (Pál Gyulai, la homo kaj la poeto) 1912 - studo
* József Eötvös 1913 - studo
* *Honfoglalás* (Patrujokupo) 1925 historia romano
* Petőfi - poema romano - 1927

## Fontoj 
* Hungarlingva Vikipedio
* http://mek.oszk.hu/03600/03630/html/k/k12442.htm

Kategorio:Hungaraj poetoj
Kategorio:Hungaraj tradukistoj
Kategorio:Hungaraj ĵurnalistoj
Kategorio:Hungaraj akademianoj
-em-

La esperantlingva sufikso "-em-" aldonatas al vortradikoj por indiki "inklinon aŭ preferon al io" (kutime al ago). Povas temi pri natura, ĉiama tendenco aŭ pri momenta prefero.

## Ekzemploj 
**Natura, ĉiama tendenco:**
* mensogi → mensogema = inklina al mensogado, ofte mensoganta
* timi → timema = inklina al timado, ofte timanta
* manĝi → manĝema = inklina al ofta aŭ multa manĝado
* kompreni → komprenema = tia, ke oni ĉiam volas kompreni
* servi → servema = tia, ke oni ofte volas servi al aliaj
* venĝi → venĝema = tia, ke oni volas venĝi, nepardonema
* pura → puri = esti pura → purema = tia, ke oni volas esti pura
* dogmo → dogmi = prezenti siajn opiniojn kiel dogmojn → dogmema = inklina al dogmado
**Momenta prefero aŭ volo:**
* Ŝi sentis fortan manĝemon. (= ... fortan malsaton.)
* Subite li fariĝis terure dormema. (= ... terure dorme laca.)

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -em-

Kategorio:Sufiksoj en Esperanto
-il-

La esperantlingva sufikso "-il-" aldonatas al vortradikoj por indiki uzon kiel instrumento, rimedo, aparato, ĝenerale helpa objekto por plenumi ian agon.

## Ekzemploj 
* muziko → muziki → muzikilo = instrumento por fari muzikon
* fosi → fosilo = instrumento por fosi
* fajfi → fajfilo = instrumento por fajfi
* kudri → kudrilo = pinta instrumenteto por kudri
* tondi → tondilo = instrumento por tondi (kiu konsistas el du klingoj)
* ŝlosi → ŝlosilo = instrumento, kiun oni turnas en seruro por ŝlosi aŭ malŝlosi
* pintigi → pintigilo = instrumento por pintigi (ekz. krajonon)
* manĝi → manĝilo = instrumento por manĝi (telero, kulero, tranĉilo, forko, manĝbastoneto, glaso aŭ simile)
* linio → linii → liniilo = instrumento, kiu helpas en desegnado de linioj
* butero → buteri → buterilo = tranĉileto por ŝmiri buteron sur ekz. panon

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -il-

Kategorio:Sufiksoj en Esperanto
Grassholm

**Grassholm** () estas malgranda neloĝata insulo situanta je 13&nbsp;km ĉe la sudokcidenta marbordo de Pembrokeshire en Kimrio, okcidente de Skomer. Ĝi estas la plej okcidenta pinto en Kimrio kaj estas konata pro sia granda kolonio de suloj. Grassholm estas ekde 1947 posedo de la Reĝa Societo por Protekto de Birdoj, kaj estas unu el ties plej malnovaj rezervejoj.

La NAcia Naturrezervejo Grassholm estas la tria plej grava loko por suloj en la mondo, post du lokoj en Skotlando; Sankta Kildo kaj Roko Bass. Ĝi utilas kiel reproduktejo por 39,000 paroj de tiuj birdoj, kaj eltenas ĉirkaŭ 10 % el la tutmonda populacio. La agitata maro ĉirkaŭ Grassholm havigas ankaŭ bonan manĝon por porkocetoj kaj tursiopoj.

Boatoj venas al Grassholm el St. Justinians kaj Martin's Haven en la kontinento.

## Notoj 
Kategorio:Geografio de Kimrio
Kategorio:Insuloj de Granda Britio
Kategorio:Brita Insularo
Kategorio:Insuloj de Unuiĝinta Reĝlando
6819 McGarvey

'*6819 *McGarvey'''* estas asteroido de la asteroida zono, malkovrita la  de la usona astronomino Suzanne E. Smrekar elde la Observatorio de la Monto Palomar (kantono San Diego, Kalifornio, Usono).

## Nomo 
Ĝi estis nomita en memoro de *Flora McGarvey Smrekar'' (1924–1977), patrino de la malkovrintino.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1983
-er-

La esperantlingva sufikso "-er-" aldonatas al vortradikoj por indiki "tre malgrandan parton de tutaĵo". La afikso uzeblas kiam io konsistas el multaj samspecaj partetoj.

## Ekzemploj 
* sablo → sablero = grajno de sablo
* ĉeno → ĉenero = unu kunliga parto (ringo) de ĉeno
* pluvo → pluvero = akvoguto de pluvo
* mono → monero = malgrandvalora peco de metala mono (papera monpeco nomiĝas monbileto aŭ monpapero)
* herbo → herbero = unu tigo de herbo
* fajro → fajrero = tre malgranda (fluganta) brulanta parto de fajro

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -er-

Kategorio:Sufiksoj en Esperanto
Pintigilo

eta|pintigilo kun krajono
**Pintigilo** estas instrumento por pintigi bastonoforman objekton, ekzemple krajonon, do skribilon el grafita ingoto aŭ similfunkcia farba substanco tenita ene de tubeto el ligno. Temas pri mekanika ilo kun klingo, kiu forigas la malcentrajn partojn de longa objekto, ofte per turnado de la pintigata objekto aŭ de la klingo, tiel ke centre restas pinto. La moderna krajono datiĝas de ĉ. 1790 kiam Conté en Francio kaj Hardtmuth en Germanio komencis produkti krajonojn pere de miksaĵo el grafito kaj argilo. La unuaj krajonoj estis simple pintigitaj per tranĉiloj. Kiam komence de la 19-a jarcento tre plimultiĝis la uzo de krajonoj en oficejoj, aliaj laborejoj kaj ankaŭ en lernejoj, la pertranĉila pintigo de la skribiloj rapide konsideriĝis tro temporaba, kaj kaŭzis ekonomian malprofiton.

Kadre de la komenciĝanta industriigo plifortiĝis la bezono de aparta ilo por pintigo de krajonoj. La unuan pintigilon de krajonoj en 1828 prezentis la franco *Bernard Lassimone*; tiu ilo tamen ankoraŭ ne tre similis al la nuntempa aspekto de pintigilo. En 1908 la germano *Theodor Paul Möbius* (1868–1953) en la bavara urbo Erlangen inventis ilon kiu laŭ nuntempa kutimo konuse pintigas krajonon. El tiu inventaĵo en la urbo Erlangen ekestis tuta industria branĉo. Dum la 20a jarcento patentoj estis registritaj en diversaj landoj por akrigiloj kaj ili iom post iom fariĝis havebla kaj malmultekosta ilo.

## Pliaj fotoj 

dosiero:Anspitzer_mit_kurbel.jpg|moderna krajonpintigilo kun kranko
dosiero:BleistiftschärfMaschineJupiter1.JPG|krajonpintiga maŝino de la firmao *Guhl & Harbeck* en Hamburgo (ĉirkaŭ la jaro 1920)
dosiero:Temperowka.na.zyletke.jpg|pintigilo helpe de razilklingo
dosiero:Pencil_sharpener_only_the_pencil.jpg|kio okazas en la pintigilo
dosiero:Pencil_sharpened.jpg|freŝe pintigita krajono
dosiero:DisplayTassier11.jpg|krajonpintigilo
dosiero:1970s Swiss pencil sharpener Gedess.jpg|Svisa krajonakrigilo de la 1970-aj jaroj

Kategorio:Iloj
Kategorio:Skribiloj
Kategorio:Oficeja aparataro
Fosilo

[eta|du [ŝpatoj, mekanikaj fosiloj]]
**Fosilo** estas instrumento por fosi. Ĝi uziĝas por tranĉi en la teron kaj poste turni kaj ofte elpreni pecon de ĝi. Kutime la vorto uzatas samsence al la mekanika kaj senmotora laborilo ŝpato, sed la vorta signifo pli vastas kaj inkluzivas ankaŭ fosmaŝinojn kaj eĉ ŝovelrada skrapegilo.

## Vidu ankaŭ 
* Ne konfuzu la vorton kun la termino fosilio.

Kategorio:Iloj
Cugy FR

**Cugy** estas komunumo en la distrikto Brojo en Kantono Friburgo, Svislando. Ĝi havis 1444 loĝantojn je la 31-a de decembro 2011.

## Geografio 
Cugy situas en la friburga eksklavo de Estavayer sur la ebenaĵo de la rivero Brojo inter Payerne kaj Estavayer-le-Lac. Tra la komunumo fluas la rivereto Eta Glano, norda alfluanto de Brojo. La komunumo konsistas el la vilaĝoj Cugy kaj Vesin, kaj la vilaĝetoj Moulin de Glâne kaj Grange des Bois, kaj diversaj izolitaj bienoj.

La teritorio de la komunumo etendiĝas sur areo de 9,86 km², de kiuj 19,5% estas kovritaj de arbaro, 70,1% servas por agrikulturo kaj 10,3% por setlado.

## Najbaraj komunumoj 
La komunumo Cugy limas en nordo al Bussy, en oriento al Payerne (VD), en sudoriento al Fétigny, en sudo al Ménières, kaj en okcidento al Les Montets.

## Trafiko 
En Cugy kuniĝas la kantonaj vojoj n-ro 150, 185, kaj 186, kiuj konektas Payerne, Estavayer-le-Lac kaj Laŭzano. Tra la komunumo pasas la svisa aŭtovojo A1, kies alveturejo Payerne situas rekte apud la orienta limo de la komunumo. Cugy disponas pri stacidomo ĉe la trajnlinio de Payerne al Estavayer-le-Lac.

## Historio 
La unua dokumenta mencio de Cugy datiĝas el la jaro 968 kiel *Cuzziaco*. Dum mezepoko Cugy apartenis kiel feŭdo al la Senjoroj de Cuzie, kiuj estis vasaloj de la Senjoroj de Estavayer. La feŭdo poste apartenis al diversaj senjoroj, ĝis ĝin akiris en la jaro 1477 la urbo Friburgo, kiu ĝis en la jaro 1536 atribuis al la Voktejo Estavayer. La voktejo en la jaro 1798 surbaze de la Helveta Revolucio estis transformita al distrikto kaj en la jaro 1848 integrita per la nova konstitucio de Kantono Friburgo al la distrikto Brojo.

## Vidu ankaŭ 
* Aliaj lokoj kun la nomo Cugy
* Cugy FR (stacidomo)

## Notoj kaj referencoj 
## Eksteraj ligiloj 
* Oficiala retejo de la komunumo Cugy
Insuloj Skellig

La insuloj **Skellig** (), iam konata kiel Skellocks, estas du malgrandaj, krutaj kaj rokaj insuloj kuŝantaj je 13&nbsp;km okcidente de Bolus Head ĉe la Duoninsulo Iveragh en Graflando Kerry, Irlando. Ili famas pro siaj populacioj de suloj kaj fraterkuloj, kaj pro prakristana monaĥejo kiu iĝis Monda heredaĵo de Unesko.

## Malgranda Skellig 
La plej malgranda insulo estas Malgranda Skellig (*Sceilig Bheag* en Irlanda lingvo). Ĝi estas fermita al la publiko, kaj entenas la plej grandan en Irlando kaj la duan plej grandan en la mondo kolonion de Norda sulo, kun preskaŭ 30,000 paroj. Ĝi estas ĉirkaŭ 1.5&nbsp;km oriente-nordoriente de Granda Skellig.

## Granda Skellig 
Konata ankaŭ kiel Skellig Michael (*Sceilig Mhichíl* en Irlanda lingvo), tiu estas la plej granda el la du insuloj, kun du montopintoj kiuj staras ĝis ĉirkaŭ 230 m super marnivelo. Pro prakristana monaĥejo de la 6a jarcento situanta je 160 m super marnivelo sur kornico proksima al la pinto de la plej malalta montopinto, la Granda Skellig estis elektita Monda heredaĵo de Unesko.

## Naturo 
Ambaŭ insuloj Skellig estas tre bone konataj pro siaj kolonioj de marbirdoj, kaj kune enhavas unu el plej gravaj lokoj por marbirdoj en Irlando, kaj pro la populacigrandoj kaj pro la specidiverseco.

Inter la reproduktantaj birdoj estas la Malgranda petrelo, la Norda sulo, Fulmaroj, la Nordmara pufino, la Trifingra mevo, la Longbeka urio, Aŭkoj kaj la Atlantika fraterkulo (kun 4,000 aŭ pliaj fraterkuloj nur en Granda Skellig). Oni povas vidi ankaŭ pli malgrandajn nombrojn de Montokorvoj kaj de Migraj falkoj.

En akvo videblas fokoj, cetorinoj, balenoj, delfenoj, kaj la Leddorsa martestudo. La insuloj havas multajn interesajn lokojn por distra subakvado danke al klara akvo, abundo de vivo, kaj subakvaj klifoj ĝis 60 metrojn profundaj.

## Bildaro 

Image:Great Skellig.jpg|Sudoriento de Granda Skellig
Image:Skellig Michael.jpg|Skellig Michael
Image:Little Skellig.jpg|Malgranda Skellig
Image:wikipedia dscf8367.jpg|Malgranda Skellig vidata el Skellig Michael

## Populara kulturo 
* La insuloj Skellig aperas en grava sceno fine de la germana filmo de 1976 nome Herz aus Glas (*Vitrokoro*) de Werner Herzog.
* Irlanda grupo Clannad verkis kanton "Skellig" por sia albumo de 1987 nome *Sirius*.
* Kanada kantistino kaj kantoverkistino Loreena McKennitt verkis kanton "Skellig" por sia albumo de 1997 nome The Book of Secrets.
* **Skellig** de David Almond (libro)

## Referencoj 
## Eksteraj ligiloj 
* UNESCO World Heritage Centre - Skellig Michael
* Retejo pri The Skellig Islands 

Kategorio:Insuloj de Irlando
Kategorio:Geografio de Irlando
Cugy

**Cugy** estas la nomo de la sekvantaj lokoj:

* **Cugy FR** estas komunumo de la distrikto Brojo en Kantono Friburgo en Svislando.
** **Cugy FR (stacidomo)** estas fervoja stacio en Cugy FR.
* **Cugy VD** estas komunumo de la distrikto Gros-de-Vaud en Kantono Vaŭdo en Svislando.
Rimedo

**Rimedo** laŭ esperantlingvaj vortaroj kiel PIV aŭ Reta Vortaro estas tute ĝenerale "tio, kio servas por atingi celon". Ofte temas pri instrumento aŭ ilo, sed ankaŭ pli abstrakte pri mono aŭ homa forto.

## Citaĵoj el la klasika Esperantlingva literaturo 
## Vidu ankaŭ 
* ilo, konduto, materialo, metodo, procedo, traktado, vojo

## Notoj 
Kategorio:Iloj
6820 Buil

'*6820 *Buil'''* estas asteroido de la asteroida zono, malkovrita la  de la teamo de la CERGA : *Centre de recherches en géodynamique et astrométrie'' (Centro de Esploro pri Terdinamiko kaj Astrometrio) elde la Observatorio de la altebenaĵo de Calern, en Caussols (Alpes-Maritimes, Francio).

## Nomo 
Ĝi estis nomita en honoro de la franca amatora astronomo Christian Buil, unu el la unuaj amatoraj astronomoj, kiuj konstruis kaj uzis fotilon kun ŝargkuplita aparato.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Centre de recherches en géodynamique et astrométrie
Kategorio:Astronomiaj objektoj malkovritaj en 1985
-ind-

La esperantlingva sufikso "-ind-" aldonas al vortradikoj karakterizaĵon ke ĝi "meritas aŭ valoras esti farata". Eblas uzi la postafikson nur ĉe objektivaj verboj.

## Ekzemploj 
* ami → aminda = tia ke ĝi meritas esti amata
* legi → leginda = tia, ke ĝi valoras esti legata
* vidi → vidinda = tiel bela aŭ bona, ke ĝi valoras esti vidata
* fidi → fidinda = tia, ke ĝi meritas esti fidata
* miri → mirinda = tiel eksterordinara, ke oni miru ĝin (= pri ĝi)
* ridi → ridinda = tia, ke ĝi meritas, ke oni ridu ĝin (= pri ĝi)
* plori → plorinde = tiel malbone, ke oni devus plori
* bedaŭri → bedaŭrinde = tiel (malbone), ke ĝi meritas bedaŭron

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -ind-

Kategorio:Sufiksoj en Esperanto
-ing-

La esperantlingva sufikso "-ing-" el vortradiko faras instrumenton kun funkcio de "tenilo, en kiun oni parte aŭ tute metas ion".

Ingo estas objekto, en kiu alia objekto aŭ membro estas enigita kaj fiksita, ordinare per sia ekstremaĵo. Tiu vorto formiĝas per aldono de la finaĵo -o de substantivo al la sufikso kiu tiam iĝas radiko.

## Ekzemploj 
* glavo → glavingo = tubeca objekto, en kiun oni metas la klingon de glavo
* cigaredo → cigaredingo = tubeto, en kiu oni tenas cigaron por fumi ĝin
* ŝraŭbo → ŝraŭbingo = ringo, en kiun oni ŝraŭbas ŝraŭbon
* ovo → ovingo = vazeto, en kiun oni metas ovon por ĝin manĝi
* piedo → piedingo = ringo, en kiun oni metas piedon por surĉevaliĝi kaj rajdi
* fingro → fingringo = fingropinta protekta ĉapo uzata dum kudrado

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -ing-

dosiero:Gladius Schwert des Tiberius Carnuntum.jpg|romiaj glavo kaj glavingo (1-a jarcento, Majenco)
dosiero:Blacknmildimage.jpg|cigaro kun cigaringo
dosiero:Mutter 1646.JPG|ŝraŭbingo (kun alumeto por komparo de dimensio)
dosiero:Ei mit Spiraleierbecher.jpg|ovo en modernisma ovingo
dosiero:Uhlans8SK581.JPG|piedingo
dosiero:Fingerhut.jpg|fingringo

Kategorio:Sufiksoj en Esperanto
Ekvatora klimato

eta|dekstra|450px|Tutmondaj zonoj de Tropika pluvarbara klimato (Af).
**Tropika pluvarbara klimato**, konata ankaŭ kiel **ekvatora klimato**, estas tropika klimato kutime (sed ne ĉiam) troviĝanta ĉe la ekvatoro. Regionoj kun tiu klimato tipe enhavas tropikajn pluvarbarojn, kaj estas markataj de la Klimata klasifiko de Köppen kiel "Af."

## Priskribo 
Tropika pluvarbara klimato estas tipo de tropika klimato en kiu ne estas seka sezono – nome ĉiuj monatoj havas sufiĉajn precipitaĵojn nome almenaŭ 60&nbsp;mm. La Tropika pluvarbara klimato ne havas markatajn someron aŭ vintron; ĝi estas tipe varma kaj malseka tra la tuta jaro kaj pluvokvanto estas forta kaj ofta. Unu tago en ekvatora klimato povas esti tre simila al la venonta, dum la ŝanĝo en temperaturo inter tago kaj nokto povas esti pli granda ol la averaĝa ŝanĝo en temperaturo inter "somero" kaj "vintro".

## Distribuado 
## Klimataj karakteroj 
## Elstaraj urboj kun ekvatora klimato 
## Ekzemploj 
Kategorio:Tropikoj
Kategorio:Ekvatoro
Kategorio:Klimato
Kategorio:Klimatologio
Kleito

**Kleito** - (helene **Κλείτη **, latine *Cleite*) estis en la helena mitologio filino de la profetanto Meropso. 

Ŝia fratino estis Arisba, la unua edzino de la troja reĝo Priamo. Edzo de Kleito fariĝis la reĝo Kiziko, reganta sur sia insulo en Marmara maro. 

La festo de gefianĉiĝo de Kleito kaj la reĝo Kiziko okazis ĝuste en tempo, kiam ĉi tie veturis la ŝipo Argo kun ŝipanaro de Argonaŭtoj, kiuj estis sur longa danĝera vojaĝo al Kolĥido por alporti la oran ŝaffelon. 

Nacio Dolionoj, al kiu regis Kiziko, estis premata de sovaĝaj trimanaj gigantoj. Ili atakis ŝipon de Argonaŭtoj kaj ĵetadis ŝtonojn sur ĝin. Heraklo kaj poste ankaŭ la ceteraj viroj stariĝis kontraŭ ili kaj mortigis ilin per pafarkoj kaj sagoj. Dolionoj alportadis al ili donacojn kaj invitis ilin gasti. 

Kiam finiĝis la gastado, la Argonaŭtoj fornavigis, sed forta ŝtormo kaj ventego forpelis ilin reen sur la saman bordon. Dolionoj defendis sian insulon, sed la nokta mallumo malebligis al ili ekkoni, kiu staras kontraŭ ili. Argonaŭtoj mortigis multajn Dolionojn, inter ili ankaŭ la reĝon Kizikon, kiun mortigis sago de Jazono. En la matena lumo estis ĉiuj terurigitaj kio okazis, kune konstatis la domaĝojn kaj komune afliktis mortintojn dum kelkaj pluaj tagoj, kiam la ŝipo pro malbona vetero ne povis fornavigi.

Oni sciigas, ke Kleito pro morto de la reĝo ĉagrenante freneziĝis kaj pendmortigis sin. 

## Vidu ankaŭ 
*Klejto

Kategorio:Roluloj de la helena mitologio
Wild Ocean (filmo)

***Wild Ocean*** (natura oceano) estas dokumenta filmo de 2008 nome tridimensia IMAX pri la ĉiujara migrado de milionoj da sardinoj al la marbordo de KwaZulu-Natal en Sudafriko kaj pri ties homa kaj animala efiko.

## Eksteraj ligiloj 
* Oficiala retejo http://www.wildoceanfilm.com/
* *Wild Ocean*  ĉe Giant Screen Films

Kategorio:Filmoj de 2008
Kategorio:Dokumentaj filmoj
Kategorio:Kino kaj naturo
6848 Casely-Hayford

'*6848 *Casely-Hayford''''' estas malgranda malhela asteroido de la ĉefa asteroida zono, malkovrita la  de la usonaj geastronomoj Eleanor Francis Helin kaj Schelte J. Bus elde la Observatorio de la Monto Palomar en kantono San Diego, norde de San-Diego (Kalifornio).

## Nomo 
Ĝi estis nomita en memoro de Adelaide Casely-Hayford (1868–1960), sieraleona edukistino, activisma feministino. Ŝi laboris por gardi la sieraleonan heredaĵon kaj promocii la kulturan fieron sub la brita rego. Talenta parolistino, ŝi promociis la  kaj malfermis lernejon por knabinoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Malkovrita de Eleanor Francis Helin
Kategorio:Astronomiaj objektoj malkovritaj en 1978
-ism-

La esperantlingva sufikso "-ism-" al vortradiko aldonas la signifon de "doktrino, movado, sistemo, agmaniero" kaj simile. Iafoje vorto kreita per la sufikso ankaŭ montras unuopan ekzemplon de ia speciala agmaniero. La signifo de la afikso tre varias, kaj tre dependas de la vortradiko, post kio ĝi staras.

La afikso -ism- estis oficialigita en 1919 en la Dua Oficiala Aldono al la Universala Vortaro de Esperanto.

## Ekzemploj 
**Post persona nomo**
* Budho → Budhismo = la religio fondita de Budho
* Stalino → Stalinismo = la politikaj ideoj de Stalino

**Post vorto por adepto de fama persono**
* Kristano → Kristanismo = la religio de la Kristanoj, la religio de Kristo
* Konfuceano → Konfuceanismo = la filozofio de la Konfuceanoj, la filozofio de Konfuceo

**Post temo aŭ karakterizaĵo de la sistemo aŭ doktrino**
* kolonio → koloniismo = ekspluatado de kolonioj fare de forta ŝtato
* spirito → spiritismo = kredo, ke eblas kontakti spiritojn de mortintoj
* vegetara → vegetarismo = sistema nemanĝado de viando
* komuna → komunismo = politika sistemo bazita sur komuna posedado
* kapitalo → kapitalismo = ekonomia sistemo de privata kapitalposedo
* kubo → kubismo = stilo de pentrado, kiu uzas kubecajn figurojn
* alkoholo → alkoholismo = malsana dependeco de alkoholo
* plumbo → plumbismo = malsano pro veneniĝo de plumbo
* internacia → internaciismo = sistema strebado al internacia kunlaboro
* nova → novismo = tendenco ĉiam voli krei ion novan
* ...adas → adasismo = (mallerta) rimado pere de sufiksoj (ekz. -ad-), ekzemplo de tia rimado (ekz. kantadas — amadas)

**Post speco de persono, montranta agmanieron de tia persono**
* kanibalo → kanibalismo = homomanĝado fare de homo
* diletanto → diletantismo = amatoreca kaj fuŝa agado
* patrioto → patriotismo = amo kaj sindediĉo al la propra patrujo
* Zamenhof → zamenhofismo = esprimomaniero propra al Zamenhof

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -ism-

Kategorio:Sufiksoj en Esperanto
6822 Horálek

'*6822 *Horálek'''* estas asteroido de la asteroida zono, malkovrita la  de la ĉeĥa astronomino Zdeňka Vávrová elde la Observatorio Kleť apud České Budějovice en tiama Ĉeĥoslovakio (nun en Ĉeĥa Respubliko).

## Nomo 
Ĝi estis nomita en honoro de la ĉeĥa astronomo *Petr Horálek'', popularigisto de astronomio, fervora fotisto, kaj unu el la ESO-Foto Ambasadoroj. Li vojaĝas tra la mondo por observi sunajn kaj . Lia spirkaptaj fotoj kaptis la belecon de la nokta ĉielo kaj ties harmonion kun la pejzaĝo.

## Notoj kaj referencoj 
## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Zdeňka Vávrová
Kategorio:Astronomiaj objektoj malkovritaj en 1986
-ist-

La esperantlingva sufikso "-ist-" al vortradiko aldonas la signifon de "persono, kiu ofte okupiĝas pri io" (eble, sed ne necese, en profesia kunteksto). Ofte ekzistas vortparoj, el kiu unu vorto kreiĝis per aldono de la afikso -ism- kaj la alia per aldono de -ist-, sed la rilato inter tiuj paraj vortoj ne ĉiam samspecas: pli detalajn klarigojn vidu en la reference citita ĉapitro el Plena Manlibro de Esperanta Gramatiko (PMEG). Ankaŭ, foje vortoj kreitaj per la afiksoj -an- kaj -ist- praktike samsencas (ekzemple *budhisto* kaj *budhano*), sed ne ĉiam.

## Ekzemploj 
* verki → verkisto = persono, kiu ofte verkas
* instrui → instruisto = persono, kiu profesie instruas
* kuraci → kuracisto = persono, kiu profesie kuracas
* dento → dentisto = kuracisto de dentoj
* arto → artisto = persono, kiu praktikas arton
* lignaĵo → lignaĵisto = persono, kiu metie faras lignaĵojn
* biciklo → biciklisto = persono, kiu ofte biciklas
* ŝteli → ŝtelisto = persono, kiu ofte ŝtelas
* komerco → komercisto = persono, kiu profesie komercadas
* Esperanto → Esperantisto = persono, kiu scias kaj uzas Esperanton
* alkoholisto = persono dependa de alkoholo, trafita de alkoholismo
* kapitalisto = persono, kiu posedas multan kapitalon
* oportunisto = iu kiu agas laŭ oportunismo

## Notoj 
## Eksteraj ligiloj 
* Plena Manlibro de Esperanta Gramatiko (PMEG) pri la afikso -ism-

Kategorio:Sufiksoj en Esperanto
Oportunismo

**Oportunismo** (de la latina vorto *opportunus* "situacie taŭga") laŭ esperantlingvaj vortaroj kiel PIV aŭ Reta Vortaro estas "politika aŭ ordinara sinteno, laŭ kiu oni devas atenti la cirkonstancajn oportunaĵojn pli ol la principojn". Dum pragmatismo estas la sobra, postpripensa apliko aŭ neapliko de principo laŭ konkreta situacio, oportunismo estas pli radikala malatento pri ĉiaj etikaj principoj.

Sekve, oportunisto estas persono karakterizita per apliko de oportunismaj agoj. Se temas pri senprincipa progresigo de la profesia kariero, la persono nomeblas karieristo. Kaj la vorto oportunismo kaj la karakterizigoj oportunisto kaj karieristo ofte estas uzataj kritike, malhonorige kaj ofende, en polemikoj kaj disputoj. Tiusence temas pri esprimo de retoriko.

Kategorio:Ismoj
Kategorio:Retoriko
Kategorio:Etiko
(6823) 1988 ED1

**(6823) 1988 ED1** estas asteroido de la asteroida zono, malkovrita la  de la japanaj astronomoj Masaru Arai kaj Hiroshi Mori elde Jorii (gubernio Sajtama, Japanio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroshi Mori
Kategorio:Malkovrita de Masaru Arai
Kategorio:Astronomiaj objektoj malkovritaj en 1988
László Négyesy

**László Négyesy** [lAslO nEdjeŝi], laŭ hungarlingve kutima nomordo **Négyesy László** estis hungara literaturhistoriisto, esteto, instruisto, profesoro, politikisto, membro ordinara de Hungara Scienca Akademio, membro de Societo Kisfaludy, membro de Societo Petőfi.

László Négyesy naskiĝis la  1861 en Szentes. Li mortis la  1933 en Budapeŝto.

## Biografio 
László Négyesy frekventis mezlernejojn en sia naskiĝurbo kaj en Eger, universitaton en Vieno kaj Budapeŝto. Li ekinstruis en gimnazio de Eger en 1885, poste en Szolnok kaj en Budapeŝto. Ekde 1911 li instruis en Universitato de Budapeŝto. Inter 1920–1922 li estis deputito parlamenta. Dum sia vivo li okupiĝis pri la hungara poezio, tiu sukcesa laboro disfamiĝis ne nur en la universitato. Li ricevis premion en 1930.

## Verkaro (elekto) 
* *A magyar vers* La hungara poemo) 1887 (premiita de MTA)
* *Rhetorika* (Retoriko por mezlernejanoj) 1901
* *A magyar költészet eredete* (Origino de la hungara poezio) 1910
* *Kritika és irodalomtörténet* (Kritiko kaj literaturhistorio) 1923
* *Kazinczy pályája* (Kariero de Ferenc Kazinczy) 1931

## Fontoj 
* Hungarlingva Vikipedio
* biografio hungare
* foto kun biografio

Kategorio:Hungaraj literaturhistoriistoj
Kategorio:Hungaraj estetikistoj
Kategorio:Hungaraj profesoroj
Kategorio:Hungaraj politikistoj
Kategorio:Hungaraj akademianoj
Kategorio:Hungaraj instruistoj
Rojo Culebro

eta|dekstre|250ra|Rojo Culebro
**Rojo Culebro** aŭ **Kulebro**, aŭ *Serpentorojo*, estas natura kaj intermita akvofluejo de ĉirkaŭ 28&nbsp;km de longo. Ties fludaŭro pasas je ĉirkaŭ 12&nbsp;km sude de Madrido (Hispanio) kun formo de U. Ties akvokvanto varias depende el la sezono, atingante maksimumon en printempo kaj ĝi tute malaperas somere. Ties akvofluejo situantas inter altoj de 660 m ekflue kaj 550 m en elflue.

## Karakteroj 
La rojo Kulebro ekfluas ĉe la Parko Polvoranca, en la municipa teritorio de Leganés (Madrido), je ĉirkaŭ 12&nbsp;km sudoriente de Madrido. Ties akvofluo pluas en direkto sudoriente pasante norde de la municipa teritorio de Fuenlabrada, poste turnas al oriento dum limas inter la municipaj teritorioj de Getafe (norde) kaj de Pinto (sude). En la fina ero, la rojo Kulebro turnas nordoriente ene komplete en la municipa teritorio de Getafe kaj finfine enfluas en la rivero Manzanares, je ĉirkaŭ 13&nbsp;km sudoriente de Madrido.

Tiu rojo utilas por la irigacio de parkoj kaj ĝardenoj de la municipoj tra kiuj ĝi fluas kaj limas. Ĝi nomigas ankaŭ zonojn de rezidejoj nome *Arroyo Culebro* (Getafe) kaj kvartalo *Arroyo Culebro* (Leganés) kaj teknologiajn areojn de Getafe kaj Pinto. Parto de ties riverbordo estas loĝata de kanejoj kaj falfoliaj arbaroj.

## Vidu ankaŭ 
* Arroyo Culebro (metroo de Madrido)

Culebro
Culebro
Jenő Péterfy

**Jenő Péterfy** [pEterfi], laŭ hungarlingve kutima nomordo **Péterfy Jenő** estis hungara kritikisto, literaturhistoriisto, instruisto, esteto, membro de Societo Kisfaludy.

Jenő Péterfy naskiĝis la  1850 en Buda. Li mortis la  1899 en Karlovac.

## Biografio 
Jenő Péterfy frekventis piaristan gimnazion kaj universitaton en Pest (urbo). Li doktoriĝis en 1872, poste li ekinstruis en mezlernejo. Inter 1880-1883 li verkis kritikojn en revuo *Egyetértés*. En 1887 li membriĝis en Societo Kisfaludy.

## Verkaro (elekto) 
* eseoj pri József Eötvös, Zsigmond Kemény, József Bajza (poeto), Mór Jókai, Ibsen, Dante, Hippolyte Taine en gazeto *Budapesti Szemle*
* *Platon válogatott művei* (Elektitaj verkoj de Platono)
* tradukaĵo de Hippolyte Adolphe Taine: *Francaj filiozofoj de la 19-a jarcento*

## Fontoj 
* Hungarlingva Vikipedio
* hungare

Kategorio:Hungaraj literaturhistoriistoj
Kategorio:Hungaraj instruistoj
Kategorio:Hungaraj kritikistoj
Kategorio:Hungaraj estetikistoj
Jenő Pintér (literaturhistoriisto)

**Jenő PINTÉR,** laŭ hungarlingve kutima nomordo **Pintér Jenő** estis hungara literaturhistoriisto, instruisto, profesoro, membro ordinara de Hungara Scienca Akademio (1928), membro de Societo Kisfaludy, membro de Societo Petőfi.

Jenő Pintér naskiĝis la  1881 en Cegléd. Li mortis la  1940 en Budapeŝto.

## Biografio 
Jenő Pintér frekventis universitaton en Budapeŝto, kie li lernis de Zsolt Beöthy. Li ekinstruis en gimnazio de Jászberény. En 1908 li verkis hungaran literaturhistoriiston, kiu estis premiita de MTA. Post 2 jaroj li instruis jam en Budapeŝto. En 1912 li fondis kaj redaktis fakrevuon. Baldaŭe li finbatalis la 1-a mondmiliton, poste li daŭris sian laboron. Ekde 1935 li edukis en universitato de Szeged. Li ricevis premiojn ankaŭ de Societo Kisfaludy kaj memormedalon Kazinczy.

## Verkaro (elekto) 
* *A magyar irodalom története a legrégibb időktől Bessenyei György fellépéséig* (Historio de la hungara literaturo de la plej malnovaj tempoj ĝis apero de György Bessenyei) 1909
* Magyar irodalomtörténete (Hungara literaturo) 1928

## Fontoj 
* Hungarlingva Vikipedio
* hungare
* hungare

Kategorio:Hungaraj literaturhistoriistoj
Kategorio:Hungaraj instruistoj
Kategorio:Hungaraj profesoroj
Kategorio:Hungaraj akademianoj
Kantoblanko

eta|250px|La trajnstacio  vidata ekde la manĝejo de la Pavilono B de la UAM.
**Kantoblanko** () estas zono de la kvartalo El Goloso, en la distrikto Fuenkaralo-Pardo, municipo de Madrido (Hispanio).

Ĝi havas trajnstacion de la Linio C-4 (Cercanías Madrid) de la fervoja servo nome .

## Kampuso de la Universitato Aŭtonoma de Madrido 
En Kantoblanko situantas la ĉefa kampuso de la Aŭtonoma Universitato de Madrido (UAM). Kun la kampuso Paz formas la UAM. La kampuso de Kantoblanko havas etendon de 2.252.000 m². Tamen nur 766.630 m² estas urbanizataj, el kiuj 120.000 estas ĝardenaj areoj. Krome la proksimeco de la Gvadarama Montaro helpas havigi al la kampuso privilegian naturlokon.

Krome en Kantoblanko estas ankaŭ la privata katolika Pontifika Universitato Comillas.

## Referencoj 
## Vidu ankaŭ 
* Cantoblanco Universidad (stacidomo)
* Universidad Pontificia de Comillas (stacidomo)

## Eksteraj ligiloj 
* oficiala retejo de la universitato
* Kampuso de la *Universidad Pontificia Comillas* 

Kategorio:Geografio de Madrido
Kategorio:Universitatoj en Madrido
Saint-Rémy-lès-Chevreuse

**Saint-Rémy-lès-Chevreuse** [] estas franca komunumo en la departemento Yvelines, en la regiono Francilio. Ĝi havis  loĝantojn en la jaro 2009.

## Geografio 
eta|maldekstra|La stacidomo de
Saint-Rémy-lès-Chevreuse troviĝas en la oriento de la departemento Yvelines, ĉe la landlimo kun Essonne, proksimume  sudokcidente de la centro de Parizo,  sudokcidente de Versailles kaj  nordoriente de Rambouillet.

La najbaraj komunumoj estas Magny-les-Hameaux norde, Villiers-le-Bâcle nordoriente, Gif-sur-Yvette oriente, Gometz-la-Ville sudoriente, Les Molières sude, Boullay-les-Troux sudokcidente, Chevreuse okcidente kaj Milon-la-Chapelle norde.

Saint-Rémy-les-Chevreuse havas stacidomon, kiu estas la suda finstacio de la regiona linio RER B.

## Notoj kaj referencoj 
## Vidu ankaŭ 
### Vidu ankaŭ 
* Komunumoj de Yvelines

### Eksteraj ligiloj 
* Oficiala retejo


Kategorio:Komunumoj de Yvelines
Supera Teknika Lernejo de Arkitekturo de Madrido

[eta|[Politeknika Universitato de Madrido, Supera Teknika Lernejo de Arkitekturo de Madrido.]]
La **Supera Teknika Lernejo de Arkitekturo de Madrido** aŭ en hispana oficiale '***, kies siglo estas **ETSAM*', estas la altlernejo pri arkitekturo de la Politeknika Universitato de Madrido (Hispanio). Preparas kaj havigas la titolon de Arkitekto, same kiel doktorigojn kaj diversajn postgradajn kursojno. Tiu lernejo kreiĝis en 1844 laŭ la nomo de *Escuela Especial de Arquitectura de Madrid* kaj estas la lernejo pri arkitekturo plej antikva de Hispanio. 

Kategorio:Universitatoj en Madrido
IFEMA

**IFEMA** estas la Foira Institucio de Madrido (Hispanio), kiu ĉiujare organizas salonojn rilate al diversaj sektoroj de la ekonomio, kie kunvenas la ĉefaj entreprenoj por generi komercajn rilatojn, multobligi ties kontaktojn kaj prezenti ĉiujn novaĵojn.

## Priskribo 
Ĝi ekfunkciis en 1980 kaj sekvas regata de siaj kvar fondintaj entoj: nome la Komunumo Madrido, la Municipo Madrido, la Komerca kaj Industria Kamero de Madrido kaj Caja Madrid, kies ĉefaj responsuloj kunformas ties estrarajn instituciojn.

Ĉiujare okazas pli ol 80 foiroj, kiuj okupas ĉirkaŭ milionon da m² por ekspozicio, kun la partopreno de pli ol 32.000 entreprenoj kaj 3 milionoj da vizitantoj, el kiuj 1,5 milionoj estas istoj.

En la aktualo ĝi estas la unua organizanto de foiroj de Hispanio kaj la kvara de Eŭropo, post Frankfurto, Duseldorfo kaj Kolonjo.

Ties aktiveco generas ĉiujare en la Regiono Madrido enspezojn de ĉirkaŭ 2.000 milionoj de eŭroj -1,2% de MEP-, kaj 42.000 nerektajn dungojn.

## Foirejo 
[eta|380px|dekstra|Enirejo al areo de IFEMA de la [Campo de las Naciones.]]Ĝi enhavas subtegmentajn 200.000 m² por ekspozicio, distribuataj en dekdu pavilonoj, Centron de Kunsidoj de pli ol 10.000 m², same kiel spacojn kaj ekipojn necesajn por la plej efika disvolvigo de la aktiveco kiu en ĝi okazas, kiel kunsidejo, aŭditorio por 600 ĉeestantoj, nombraj restoracioj, 14.000 lokoj por aŭtoj. La foirejoj de IFEMA troviĝas inter du kompleksoj: unu nordoriente de la urbo, en la Campo de las Naciones kaj alia sudoriente de la urbo ĉe la Casa de Campo.

## Foiroj 
Kelkaj de la organizataj foiroj de IFEMA estas FITUR, ARCO, BMFWM, antaŭe konata kiel Pasarela Cibeles, GIFTRENS, SIMO Network, FRUIT ATTRACTION, SICUR, Internacia Foiro de la Aŭtobuso (FIAA), AULA, Salón Internacional de Moda de Madrid, FERIARTE, ALMONEDA, LIBER, MATELEC, CONSTRUTEC, VETECO, PIEDRA kaj GENERA (Feria Internacional de Energía y Medio Ambiente).

## Notoj 
## Vidu ankaŭ 
* Feria de Madrid (metroo de Madrido)

Kategorio:Ekonomio de Madrido
Kategorio:Turismo en Madrido
Kategorio:Kulturo de Madrido
Kategorio:Foiroj